একটা কথা আছে না...          তারা মানে এই না যে, প্রেম করতে হলে পাগলামী থাকতেই হবে !! কথাটার অর্থ হচ্ছে..প্রেম ভালবাসায় পাগলামী অবশ্যই থাকবে ...কারো কারো বেলায় থাকে না একদম ই...!!!    এরকম একটা গল্প বলব আজ আপনাদের সামনে, যাতে আছে  অনেক অনেক পাগলামী..অনেক অনেক ভালবাসাও..অনেক দু:খ ও :-( ।      ছেলেটির নাম আকাশ , আর মেয়েটির নাম নীলা । মনে হয় নীল আকাশের সাথে মিলিয়ে তাদের নাম রাখা হয়েছিল !! তারা দুজনে একই বংশের ,একই রক্তের মানুষ । ভালো লাগাটা তাদের একদম ছোট বেলা থেকে । না না, ভুল বলেছি...তাদের না, শুধুমাত্র আকাশের । আকাশের বেশ ভাল লাগত নীলাকে , নীলাই কেন জানি আকাশকে একদম ই সহ্য করতে পারতনা ।    আকাশরা চট্টগ্রামে থাকত বিধায় দেশের বাড়ীতে যাওয়া হত খুব কম । দুই ঈদ ছাড়া যাওয়া হত না । এ দু ঈদ ই ছিল একমাত্র ভরসা । নীলারা  থাকত ঢাকার কাছেই কোন এক জায়গায় ।    নীলা দেখতে শুনতে খুব ভালই ছিল..এই মেয়ের জন্য ক্লাস ফাইভ থেকে ই বিয়ের প্রস্তাব আসতে থাকত । শুধু নীলা এটুকুই জানত, আকাশ তাকে অনেক জ্বালায় । নীলার সামনে আকাশ গেলে এরকম একটা পরিস্থিতি তৈরি হয় যে, নীলা যতক্ষন না পর্যন্ত আকাশকে চিবিয়ে না খেতে পারবে ,ততক্ষন পর্যন্ত বাড়ীর সবার খাওয়া দাওয়া বন্ধ । নীলা ই একমাত্র মেয়ে তার দাদার বংশে । একমাত্র হবার সুবাদে , ঈদে তার হুকুম ই চলত দাদীবাড়ীতে ।     ক্লাস নাইন পর্যন্ত আকাশের নাথে নীলার দেখা সাক্ষাত এভাবেই হত , বাড়ীতে গেলে ঈদে ! ক্লাস নাইন এর পরে নীলার সাথে আকাশের আর দেখা হয়নি অনেকদিন । এ প্রায় তিন বছর এর মত । আকাশ ও প্রায় ভুলে গিয়েছিল নীলার প্রতি তার ভাললাগার কথা ।    এসএসসি পরীক্ষার পর ঢাকা চলে আসে আকাশ, ভাল কোন কলেজে  ভর্তি হবার জন্য ।আকাশের বাবার চাকরি ও ঢাকায়, সরকারী একটি অফিসে । ঢাকা আসার পর আকাশ তার বাবার সাথে ই থাকত । নামকরা একটি কলেজে ভর্তি হবার পর আকাশকে তার বাবা নীলাদের বাসায় নিয়ে যায় । প্রায় তিন বছর পর নীলাকে দেখে আকাশ । কিন্তু আকাশ তার মনে কোন ভাল লাগা খুজে পাচ্ছে না নীলার জন্য । কি অদ্ভুত.......।    আকাশ বাবাকে ছেড়ে একটি হোস্টেলে থাকা শুরু করে, তার কাজিন এর সাথে । এই প্রথম তার বাবাকে ছেড়ে আলাদা কোন এক জায়গায় থাকা । খুব কষ্ট লেগেছিল ওই সময় আকাশের । ওই সময় শুধু তার কাজিনের কাছে মোবাইল ছিল , আর আকাশের বাবার  কাছে । আকাশের খোজ খবর তার কাজিনের কাছ থেকে নিতেন । আকাশের সাথে যোগাযোগের একমাত্র মাধ্যম ছিল তার কাজিনের মোবাইল ।    আকাশের বাবা কি মনে করে নীলার ডায়রীতে আকাশের কাজিন এর নাম্বারটা লিখে দেন , আর বলেন , তোর ভাইটার খোজ খবর নিস মাঝে মাঝে । তখন মাসটা মনে হয় সেপ্টেম্বর ছিল । নীলা আর পাত্তা দেয় নি , তাই ফোন ও দেয়নি কখনো আকাশকে ।      নভেম্বর মাসের শেষ দিকে আকাশ তার কাজিন এর হোষ্টেল ছেড়ে চলে যায় মতিঝিল, আরামবাগের একটি মেসে । আরেকজনের ঘাড়ে বসে বসে কয়দিন থাকা যায় ?? তারপর ও আকাশ প্রায় তিন মাস  এর মত হোষ্টেল এ ছিল । লাইফের যে কত রকমের ভিন্নতা আছে, আকাশ সেটা তিনমাসের হোস্টেল জীবন থেকেই শিখে নেয় যতটুকু সম্ভব ।    ডিসম্বেরের কোন এক বিকেলে ছুটির দিনে আকাশ তার কাজিনের হোস্টেলে ঘুরতে যায় । যাবার পর শুনে, কি এক মেয়ে কথা নাম, শুধু ফোন দেয় কাজিনের মোবাইলে । আমাকে নাকি চেনে !! আকাশ তো শুনে অবাক ! কথা নামের মেয়ে তাকে চিনে, আবার ফোন ও দেয় কাজিন এর নাম্বারে ?? আজব তো?? আকাশ তো কাজিনের নাম্বার কোন মেয়েকে দেয়নি । আকাশ কোন পাত্তা না দিয়ে চলে আসে মেসে । কয়েকদিন পর আকাশ তার কাজিনকে ফোন দিয়ে জিগ্গাসা  করে, ওই মেয়ের কথা ..যে ফোন দিছে কিনা ??? কাজিন আকাশকে দু একদিনের মধ্যে তার হোস্টেলে আসার কথা বলে, কি জানি দরকারী কথা আছে , আর অবশ্যই ছুটির দিনে আসতে মানা করেছিল ।    ২২শে ডিসেম্বর । দিনটা কি বার ছিল আকাশের তা মনে নেই । তবে শুক্রবার ছিল না, এতটুকু মনে আছে ।    হোস্টেলে আসার পর কাজিন তাকে যা বলল, আকাশ কোন রকমে তা এক নি:শ্বাসে হজম করে গেল !! কথা নীলার বন্ধু । নীলার ব্যাপারে সব বলেছে কথা নামের মেয়েটি । নীলা নাকি আমাকে অনেক পছন্দ করে, কিন্তু সাহসের অভাবে বলতে পারে নি । স্কুল থেকে বাসায় যাবার  পথে কথারা ফোন দেয় আকাশের কাজিনকে । আজ যদি ফোন দেয় নীলারা , তাহলে বলতে হবে তোর কপাল ভাল...বলে হাসতে হাসতে বাথরুমের দিকে গোসল করতে যায় আকাশের কাজিন । একটু আগে যা শুনেছে কাজিনের কাছ থেকে তা ভালভাবে হজম হবার আগেই মোবাইলের রিংটোনের শব্দে আকাশের চিন্তার জগতে বাধা পড়ে । ফোনটা ধরে হ্যালো বলার আগেই ওপাশ থেকে অনেকগুলো মুখের হাসির শব্দ পেয়ে দম বাইর হবার দশা আকাশের ।  ---------------------          মাস খানেক পরে....জানুয়ারীর শেষের দিকে আকাশকে মোবাইল কিনে দেয় তার আব্বা । এর পর তো শুরু হয়...আর  পায় কে আকাশকে !! আকাশ আর নীলার ভাললাগার গল্প আর কে দেখে !! আগে মতিঝিল থেকে মোহাম্মদপুর তার কাজিনের হোস্টেলে আসা লাগত কথা বলতে হলে ....নীলা কল দিত বাহির থেকে । তথন ও সাতটাকা মিনিট ছিল প্রতি কলে । এখন আর এসব ঝামেলা নাই । এখন আকাশকে ছুটে যেতে হয় না মো:পুর । নীলাই স্কুল থেকে ফেরার পথে আকাশ কে কল দিত ।    নীলার বাসায় ও ঘন ঘন যাওয়া হয় আকাশের । নীলার সাথে মাসে দুইবার দেখা করাই লাগত ...নাহলে আকাশের সাথে সে যে কি রাগ করত !!! নীলা তো বুঝত না, ঢাকা থেকে ৩ ঘন্টার দুরত্ব ছিল, নীলাদের বাসা । একদিনে যেয়ে দেখা  করে আবার আসতে আসতে আকাশের অবস্থা কাহিল !! তাদের দেখা করার জায়গা ছিল রেষ্টুরেন্ট, নৌকাভ্রমন । প্রথম প্রথম নীলার বান্ধবীরা আসত সাথে, পরে থারা আসা বন্ধ করে দিছে । নীলারা যেখানে থাকত সেখানে তারা খুবই পপুলার ছিল । তার ভাই ৫ জন । বড় ভাই ছিল শামীম ওসমান এর খুব কাছের মানুষ । আর সবাই নীলাকে প্রায় সবাই চিনত, বাবা, ভাই দের কল্যানে । বাবা নামকরা ব্যাবসায়ী ছিলেন । তো সবার চোখ ফাকি দিয়ে দেখা করাটা আসলেই অনেক কষ্টকর ছিল । তারপর ও মাসে দুইবার দেখা করা লাগত আকাশের । আর নীলা কখনোই সময়মত আসতে পারত না ।সবসময়ই ১ ঘন্টা বা ১.৩০  ঘন্টা আকাশকে বাহিরে অপেক্ষা করতে হত ।    ভালবাসা কি জিনিস....!! মাঝে মাঝে নীলার বাসায় গেলে সবার চোখ ফাকি মেরে কথা বলা, বা একটু হাত ধরা..কতই না কষ্ট !!! বাথরুমে ও ঢুকতে হইছে শুধু মধুর মধুর দুইটা কথা শোনার জন্য । বাসার ছাদ, বারান্দা, নীলার রুমের জানালা...কিছুই বাদ যায় নি ..    একসময় সবাই জেনে যায় আকাশ , নীলার সর্ম্পকের কথা । তারপর তো আর ও কষ্টকর হয়ে পড়ে দেখা করা । তারপর ও আকাশ , নীলাকে কেউ আটকাতে পারে নি দেখা করা থেকে বিরত রাখতে । নীলার বাসায় আকাশের উপস্থিতি কমতে থাকে আস্তে আস্তে । এভাবে এইচএসসি দেয় আকাশ । ভাল একটা রেজাল্ট ও করে আকাশ । আস্তে আস্তে নীলাকে কম করে সময় দিতে থাকে আকাশ । কারন ,আকাশ ভাল একটা জায়গায়  চান্স পেতে চায় । মেডিকেলে পড়ার খুব শখ ছিল আকাশের । নীলা কি আর অতশত বুঝে?? ও তো চায় , আকাশ ওকে সারাদিন সময় দিবে... কিন্তু এটা সম্ভব ছিল না আকাশের পক্ষে ।    ফলাফল কি?? আকাশ আর নীলার ঝগড়া । এমন কোন রাত ছিল না, যে তাদের মধ্যে ঝগড়া হয় নাই । বেচারা আকাশ তো সারাদিন নীলার সাথে কথা বলতে পারতো না, কারন রে বাসায় কথা বলা কষ্টকর । সবসময় নীলার ইপর নজরদারী থাকত ওর মা আর ভাইদের । রাতে কথা বলত, তাও নীলার বাসার সবাই ঘুমানো র পরে !! মানে রাত ১.৩০ ,২ টা বাজত কথা বলতে বলতে । তাও কি, নীলার আসল ভয়েস তো আকাশ তো ভুলেই  গিয়েছিল একসময় । কারন নীলা সবার ভয়ে ফিসফিস করে কথা বলত, যাতে কেউ টের না পায় ! এত কষ্ট করে তারা কথা বলত কি ঝগড়া করার জন্য !!!! হায়রে ভালবাসা !!!      এভাবে মাস গড়ায়, বছর ও চলে যায় । আকাশ একটি মোটামুটি ভালজায়গায় ভর্তি হয় , ইন্জিনিয়ারিং এ । তাদের তো সম্পর্ক আর উন্নতি হয় না । প্রায় সময় ঝগড়া !! কয়দিন চলে এভাবে ?? সারাদিন কুত্তার মত দৌড়ানোর পর রাত ২টা পর্যন্ত বসে থাকা, তারপর তার ফিসফিসানি শোনা !! আর ঝগড়া তো আছেই ফ্রি হিসেবে !!নীলা মনে করত, কি এত করে আকাশ?? একটু সময় ও করতে পারে না??? দেখা ও করতে পারে  না?? এত ব্যাস্ততা কিসের?? অমি ই তো ওর সমস্ত ব্যাস্ততা !! নীলার তো একটাই কথা, কি কর সারাদিন ??? একটু দেখা করতে পার না ?? আর ও বেশী করে দেখা করতে পার না ???সপ্তাহে দুইবার কি আসা যায় না?? আর ও কত আব্দার !!!!        একদিন নীলা হঠাৎ করে আকাশ কে বলে, আকাশ, আমার বিয়ের কথা বার্তা চলছে ....    আকাশ : মানে?? এসব কথা বার্তা কেন বলতেছ?? এই যে আমি এত কষ্ট করি, কেন করি? কার জন্য ?? আর তুমি কি শুরু করছ এসব?? কতদিন তুমি ফোন করে ভাল করে কথা বলো না, তুমি কি তা জান?? আমার আর এসব ভাল লাগে না । কোন  দিন তো জানতে ও চাও না, কি করি আমি?? আর আমি নিজে থেকে বলতে গেলে বল..এসব প্যাচাল বাদ দিতে । কোনদিন কি বুঝতে চাইছ আমাকে?? সবসময় শুধু তোমার আব্দার শুনতে শুনতে আমার কানা ঝালাপালা হয়ে গেছে ।  শোন এসব কথা বলবা না। তোমার বিয়ে করতে ইচ্ছা হলে আমাকে বলো, অঅমি আমার আব্বা কে বলতেছি আমাদের ব্যাপারে । তুমি আমার, আমি তোমাকে হারাতে চাই না !! বলেই কান্না করতে থাকে আকাশ ...        ৩ বৎসর পরে নীলা যখন ফোন দিয়ে বলল, কেমন আছ তুমি? এখনো কি আমাকে মনে পড়ে তোমার? আমার বেবীটাকে দেখে যাবে না??   একটা  দীর্ঘশ্বাস ছাড়া কিছু বলতে পারে না আকাশ । তার তখন মুখের ভাষা হারিয়ে গেছে । আকাশ কখনো ভাবতে ও পারে নি, নীলা তাকে এসব কথা বলবে ফোন দিয়ে !! খুব, সত্যি খুব অবাক হয় আকাশ !!      ফ্ল্যাশব্যাক :    সকালে সেকেন্ড ইয়ার এর সেমিষ্টার ফাইনাল পরীক্ষা দিয়ে বের হবার পর, আকাশের মোবাইলে নীলার ভাইয়ার নাম্বার থেকে ফোন আসে । ভাইয়া বলে আগামী কাল অবশ্যই আমার বাসায় আসবি । কাজ আছে তোর । অবশ্যই আসবি , ভুল যেন না হয় । আকাশ অনেক জোরাজুরি করে জানার জন্য, আসলে কি আছে কালকে?? ভাইয়া অনেক চেষ্টা করে এড়িয়ে যাবার জন্য, কিন্তু আকাশের জোরাজুরির কাছে হার মেনে অবশেষে সত্যি কথা বলে দেয় । আগামীকাল নীলার এনগজেমেন্টে ।    কথাটা শোনামাত্র মাথা ঘুরতে থাকে আকাশের । অন্য সকল বন্ধুরা পরীক্ষার হলে থাকায় কাউকে পায় না আকাশ ! শুধু মাত্র একজন বড়ভাই ছিল । আকাশ তার বন্ধুদের কাউকে না জানিয়ে তাড়াতাড়ি বাসায় চলে আসে । বাসায় এসে শুরু করে চিল্লাফাল্লা সবার সাথে । বাসার কেউ তাকে জানায় নি পর্যন্ত । বাসায় মনে করেছে, হয়ত জানলে এ শক সহ্য করতে পারবে না আকাশ । তাই বাসায় চিল্লাফাল্লা করলে ও কেউ তাকে কিছু বলে নি । অনেকক্ষন কান্নাকাটি করতে করতে একসময় না খেয়েই ঘুমিয়ে যায় আকাশ ।      পরদিন সকাল । কি করবে আকাশ কিছুই বুঝতে পারছে না । আজকে  নাকি নীলার এনগেজমেন্ট !! বিশ্বাস ই হচ্ছে না আকাশের । এনগেজমেন্ট রাতে , এদিকে নীলার মোবাইল বন্ধ । নীলার সাথে তার যোগাযোগ বন্ধ প্রায় ১৫ দিন ধরে । বাসায় নাকি নীলার মোবাইল জব্দ করেছে । তাই নীলার সাথে তার কোন কথা হয় নি । আর যখন কথা হত, তখন ও বেশীক্ষন বলত না ।    আকাশ বিশ্বাস ই করতে পারছে না । আসল ব্যাপারটা বুঝতে হলে আকাশ কে নীলার বাসা পর্যন্ত যেতে হবে । নীলার বাসায় যেতে যেতে তখন বিকাল । যেয়ে দেখে সত্যি সত্যি নীলার এনগেজমেন্ট এর অনুষ্ঠান !!    বাসায় ঢুকার পরই নীলার ভাবী আকাশকে জড়িয়ে ধরে কান্না  করতে থাকে..আর বলতে থাকে, আকাশ আই এম সরি !!!কাজ করত যেই খালা , উনি ও আকাশকে জড়িয়ে ধরে রান্নাঘরে কান্না করতে থাকে । আকাশের দাদী ও কান্না করতে থাকে । আকাশ তখন কাকে সান্তনা দেবে?? নিজেকে দেবে না তাদের?? আকাশের চোখ দিয়ে পানি গড়িয়ে পড়ছিল কিনা আকাশ খেয়াল করে নি , কারন চোখের পানি ঠোটে আসার আগেই ভাবী, খালারা পানি মুছে দিচ্ছিল । তারা আকাশকে বলছিল, তুই কেন আসলি?তুই চলে যা । পারে না, তারা আকাশকে বের করে দেয় । তারা আসলে সহ্য করতে পারতেছিল না । আর আকাশের কথা কি বলব?? কিছু বলার নেই.....        আকাশের  অনেক জেদ । সে নীলার এনগেজমেন্ট না দেখে যাবে না । সে দেখতে চায় নীলা কিভাবে করবে এনগেজমেন্ট। তার কি একটু ও বুক কাপবে না?? সে কি পারবে আকাশের সামনে আরেক জনের জন্য আংটি পরতে? আকাশ বের হয়ে যায় বাসা থেকে...    নীলার বাসা থেকে সামান্য দূরেই শীতলক্ষা নদী । আকাশ চলে যায় নদীর কাছে । একটার পর একটা সিগারেট টানতে থাকে । কখন যে বিকেল গড়িয়ে সন্ধ্যা হয়ে যায় টের পায় না আকাশ । মোবাইলে শব্দে সম্বিত ফিরে আর খেয়াল হয় সন্ধ্যা হয়ে গেছে । নীলাদের বাসা থেকে ফোন আসে, ওকে যেতে বলে । বালুর ওপর দিয়ে হাটতে হাটতে একসময় চলে অসে  নীলাদের বাসায় । নীলাকে এখনো দেখতে পারে নি আকাশ । ওকে অন্য রুমে রাখছে । আকাশ অপক্ষো করতে থাকে নীলার জন্য । ওর জন্যই অপক্ষো করছে আকাশ । সেই অপেক্ষা যেন আর শেষ হয় না......অনন্ত কাল ধরে চলতে থাকে ....সময় যেন আর যাচ্ছে ই না...কখন বের হবে নীলা ??      রাত ৮ টা । নীলাকে বের করে আনে ওর ভাবী, আকাশ নীলার রুমের সামনে দাড়িয়ে থাকে । আকাশের সামনে একটু দাড়ায় নীলার ভাবী । নীলা স্বভাবসুলভ হাসি দিয়ে বলে, কেমন আছেন ভাইয়া??     আকাশ সত্যিই অবাক হয় । এ কি আমার নীলা?? কই আমার নীলা তো এমন নয়..ওর তো অঅমাকে ছেড়ে যাবার কথা ও নয়.অআরনাবলে ও তো যাবার মানুষ না ও । না এ আমার নীলা নয় ,এ অন্য নীলা । একে আমি চিনি না । একদম না ।    আকাশ বের হয়ে চলে আসে বাসা থেকে । সাহস করতে পারে নি আর থাকার । সহ্য করতে পারবে না যে ।  আকাশ আজ পরাজিত নীলার ভিন্ন্ নীল রং এর কাছে । রাস্তার লাইটগুলোকে খুব বিরক্তিকর মনে হচ্ছে আজ । কালো আকাশটাই যেন সবচেয়ে প্রিয় আকাশের কাছে এখন । যেখানে শুধু অন্ধকার ছাড়া আর কিছু নাই । আকাশের নীলা আজ অন্য কারো হতে চলেছে, সেখানে কিভাবে নীল আকাশ থাকবে? সেখানে তো থাকবে কালো আকাশ.....        জুলাই মাসের তিন তারিখ.....    শুক্রবার ।    আকাশে মেঘ আছে অনেক । হয়ত বৃষ্টি ও হবে । হোক না বৃষ্টি , কতদিন ভেজা হয় না !!বৃষ্টি কখনোই ভাল লাগত না আকাশের । কিন্তু আকাশ ই চাচ্চ্ছে আজ বৃষ্টি  হোক, অনেক বৃষ্টি । বৃষ্টিতে ভিজতে ইচ্ছা করছে অনেক । কমিউনিটি সেন্টার এর বাহিরে দাড়িয়ে আছে আকাশ বৃষ্টির অপেক্ষায় । ভেতরে সবাই অপেক্ষা করছে বর এর জন্য । কছুক্ষন পর বর হাজির । বৃষ্টির দু এক ফোটা মনে হয় আকাশের মাথায় পড়ল । মনে হচ্ছে বৃষ্টি না, কেউ যেন আকাশের মাথায় হাত বুলিয়ে দিচ্ছে । আকাশের সামনে দিয়ে নীলার হবু বর কমিউনিটি সেন্টার এর উঠছে, আর আকাশ পা বাড়াচ্ছে কোন এক অজানার পথে..বৃষ্টি তার একমাত্র সঙ্গী । হাটতে হাটতে নদীর পাশে চলে এল আকাশ, সাথে করে বৃষ্টিকে ও নিয়ে এসেছে .....আজ সে মন খুলে ভিজবে । কোন পিছুটান নেই আর  আকাশের আজ। কেউ তাকে আজ বারন করবে না বৃষ্টিতে ভিজতে....দু চোখের কোনে হয়ত একটু মেঘ ও জমেছিল, জানে না কখন বৃষ্টির পানির সাথে একহয়ে গড়িয়ে পড়েছে ।          আজ ও জানে না আকাশ.....        নিজেকে খুব ভাঙা কাচের টুকরা মনে হচ্ছে...          পরে অবশ্য আকাশ জানতে পারে, নীলা ওর সাথে যা করেছিল, সবই ছিল প্রতিশোধ । আকাশ ওকে জ্বালাত, তার প্রতিশোধ ছিল এই ভালবাসার অভিনয় ।    হায়রে ভালবাসা....যদি ভাল নাই বেসে থাকে আকাশকে নীলা,, তাহলে এরকম MADNESS ও কি অভিনয় ছিল?? কখনোই কি আকাশকে ভালবাসেনি নীলা???  এখনো এ প্রশ্নের উত্তর খুজে বেড়ায় আকাশ, হয়ত নীল রঙটাকে !!!!!